CELEX: 32010D0571
Language: el
Date: 2010-09-24 00:00:00
Title: 2010/571/ΕΕ: Απόφαση της Επιτροπής, της 24ης Σεπτεμβρίου 2010 , για τροποποίηση, με σκοπό την προσαρμογή στην επιστημονική και τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις για τις χρήσεις του μολύβδου, του υδραργύρου, του καδμίου, του εξασθενούς χρωμίου, των πολυβρωμοδιφαινυλίων ή των πολυβρωμο-διφαινυλαιθέρων [κοινοποιηθείσα υπό τον αριθμό Ε(2010) 6403]  Κείμενο που παρουσιάζει ενδιαφέρον για τον ΕΟΧ

25.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 251/28
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Σεπτεμβρίου 2010
   για τροποποίηση, με σκοπό την προσαρμογή στην επιστημονική και τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου όσον αφορά τις εξαιρέσεις για τις χρήσεις του μολύβδου, του υδραργύρου, του καδμίου, του εξασθενούς χρωμίου, των πολυβρωμοδιφαινυλίων ή των πολυβρωμο-διφαινυλαιθέρων
   [κοινοποιηθείσα υπό τον αριθμό Ε(2010) 6403]
   (Κείμενο που παρουσιάζει ενδιαφέρον για τον ΕΟΧ)
   (2010/571/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1,
   Εκτιμώντας τα ακόλουθα:
   
               (1)
            
            
               Η οδηγία 2002/95/ΕΚ απαγορεύει τη χρήση μολύβδου, υδραργύρου, καδμίου, εξασθενούς χρωμίου, πολυβρωμοδιφαινυλίων (PBB) και πολυβρωμο-διφαινυλαιθέρων (PBDE) σε είδη ηλεκτρικού και ηλεκτρονικού εξοπλισμού (HHE) που διετέθησαν στην αγορά μετά την 1η Ιουλίου 2006. Εξαιρέσεις από την εν λόγω απαγόρευση καθορίζονται στο παράρτημα της εν λόγω οδηγίας. Οι εν λόγω εξαιρέσεις πρέπει να επανεξεταστούν προκειμένου να προσαρμοστούν στην επιστημονική και τεχνική πρόοδο.
            
         
               (2)
            
            
               Ως αποτέλεσμα της επανεξέτασης των εξαιρέσεων, ορισμένες εφαρμογές που περιέχουν μόλυβδο, υδράργυρο, κάδμιο ή εξασθενές χρώμιο πρέπει να συνεχίσουν να αποτελούν αντικείμενο εξαίρεσης από την απαγόρευση, δεδομένου ότι η εξάλειψη των εν λόγω επικίνδυνων ουσιών από τις συγκεκριμένες εφαρμογές είναι ακόμη επιστημονικά ή τεχνικά ανέφικτη. Κατά συνέπεια, είναι σκόπιμο να διατηρηθούν οι εν λόγω εξαιρέσεις.
            
         
               (3)
            
            
               Ως αποτέλεσμα της επανεξέτασης των εξαιρέσεων, για ορισμένες εφαρμογές που περιέχουν μόλυβδο, υδράργυρο ή κάδμιο η εξάλειψη ή η υποκατάσταση της χρήσης των εν λόγω ουσιών έχει καταστεί επιστημονικά ή τεχνικά εφικτή. Ως εκ τούτου, είναι σκόπιμο να τερματιστούν οι εν λόγω εξαιρέσεις.
            
         
               (4)
            
            
               Ως αποτέλεσμα της επανεξέτασης των εξαιρέσεων, για ορισμένες εφαρμογές που περιέχουν μόλυβδο, υδράργυρο ή κάδμιο η εξάλειψη ή η υποκατάσταση της χρήσης των εν λόγω ουσιών θα καταστεί επιστημονικά ή τεχνικά εφικτή στο προβλέψιμο μέλλον. Είναι επομένως σκόπιμο να καθοριστούν καταληκτικές ημερομηνίες για τις εν λόγω εξαιρέσεις.
            
         
               (5)
            
            
               Ως αποτέλεσμα της επανεξέτασης των εξαιρέσεων, για ορισμένες εφαρμογές που περιέχουν υδράργυρο, η μερική εξάλειψη ή υποκατάσταση της χρήσης της εν λόγω ουσίας είναι επιστημονικά ή τεχνικά εφικτή. Είναι επομένως σκόπιμο να μειωθεί η ποσότητα του υδραργύρου που επιτρέπεται να χρησιμοποιείται στις εν λόγω εφαρμογές.
            
         
               (6)
            
            
               Ως αποτέλεσμα της επανεξέτασης των εξαιρέσεων, για ορισμένες εφαρμογές που περιέχουν υδράργυρο, στο προβλέψιμο μέλλον μόνο η μερική και σταδιακή εξάλειψη ή υποκατάσταση της χρήσης της εν λόγω ουσίας είναι επιστημονικά ή τεχνικά εφικτή. Είναι ως εκ τούτου σκόπιμο να μειωθεί σταδιακά η ποσότητα υδραργύρου η οποία μπορεί να χρησιμοποιηθεί στις εν λόγω εφαρμογές.
            
         
               (7)
            
            
               Σε ορισμένες περιπτώσεις είναι τεχνικά εφικτή η επισκευή ηλεκτρικού και ηλεκτρονικού εξοπλισμού (ΗΗΕ) με μη αυθεντικά ανταλλακτικά. Ως εκ τούτου, και μόνο σε αυτές τις περιπτώσεις, η χρήση ανταλλακτικών με μόλυβδο, υδράργυρο, κάδμιο, εξασθενές χρώμιο ή πολυβρωμο-διφαινυλαιθέρες, τα οποία υπάγονται στις εξαιρέσεις, πρέπει να επιτρέπονται για την επισκευή ΗΗΕ που είχε διατεθεί στην αγορά πριν από τη λήξη της εξαίρεσης.
            
         
               (8)
            
            
               Ο κανονισμός (ΕΚ) αριθ. 244/2009 της Επιτροπής, της 18ης Μαρτίου 2009, περί εφαρμογής της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου, όσον αφορά τις απαιτήσεις οικολογικού σχεδιασμού και για τους μη κατευθυντικούς οικιακούς λαμπτήρες (2) και ο κανονισμός (ΕΚ) αριθ. 245/2009 της Επιτροπής, της 18ης Μαρτίου 2009, περί εφαρμογής της οδηγίας 2005/32/ΕΚ του Ευρωπαϊκού Κοινοβουλίου και του Συμβουλίου, όσον αφορά τις απαιτήσεις οικολογικού σχεδιασμού για τους λαμπτήρες φθορισμού χωρίς ενσωματωμένα στραγγαλιστικά πηνία, για τους λαμπτήρες εκκένωσης υψηλής έντασης καθώς και για τα στραγγαλιστικά πηνία και φωτιστικά σώματα που είναι ικανά να λειτουργούν με τους εν λόγω λαμπτήρες και περί καταργήσεως της οδηγίας 2000/55/ΕΚ του Ευρωπαϊκού Κοινοβουλίου και του Συμβουλίου (3) παρέχουν ενδεικτικά κριτήρια αξιολόγησης όσον αφορά τη χρήση υδραργύρου στους λαμπτήρες. Μολονότι η περιεκτικότητα των λαμπτήρων σε υδράργυρο χαρακτηρίστηκε ως σημαντική περιβαλλοντική παράμετρος στον κανονισμό (ΕΚ) αριθ. 244/2009 και στον κανονισμό (ΕΚ) αριθ. 245/2009, θεωρήθηκε σκοπιμότερο να ρυθμιστεί με την οδηγία 2002/95/ΕΚ, η οποία επίσης καλύπτει τύπους λαμπτήρων που εξαιρούνται από τους εν λόγω κανονισμούς.
            
         
               (9)
            
            
               Ως αποτέλεσμα της ανάλυσης των μέτρων που καθορίζονται στον κανονισμό (ΕΚ) αριθ. 244/2009 όσον αφορά ορισμένες εφαρμογές που περιέχουν υδράργυρο, η μερική εξάλειψη ή υποκατάσταση της χρήσης της εν λόγω ουσίας είναι επιστημονικά ή τεχνικά εφικτή χωρίς αρνητικές συνέπειες στο περιβάλλον ή την υγεία και/ή την ασφάλεια των καταναλωτών οι οποίες να υπερβαίνουν τα οφέλη της υποκατάστασης. Είναι επομένως σκόπιμο να περιοριστεί η περιεκτικότητα σε υδράργυρο των εν λόγω εφαρμογών που είναι σύμμορφες με τον κανονισμό (ΕΚ) αριθ. 244/2009.
            
         
               (10)
            
            
               Είναι αναγκαίες σημαντικές αλλαγές του παραρτήματος της οδηγίας 2002/95/ΕΚ. Επομένως, για λόγους σαφήνειας, πρέπει να αντικατασταθεί ολόκληρο το παράρτημα
            
         
               (11)
            
            
               Σύμφωνα με το άρθρο 5 παράγραφος 2 της οδηγίας 2002/95/ΕΚ, η Επιτροπή διαβουλεύθηκε με τα ενδιαφερόμενα μέρη.
            
         
               (12)
            
            
               Ως εκ τούτου, η οδηγία 2002/95/ΕΚ πρέπει να τροποποιηθεί αντίστοιχα.
            
         
               (13)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που θεσπίστηκε με το άρθρο 18 της οδηγίας 2006/12/ΕΚ του Ευρωπαϊκού Κοινοβουλίου και του Συμβουλίου (4),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της οδηγίας 2002/95/ΕΚ αντικαθίσταται από το κείμενο που καθορίζεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 24 Σεπτεμβρίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19.
   
      (2)  ΕΕ L 76 της 24.3.2009, σ. 3.
   
      (3)  ΕΕ L 76 της 24.3.2009, σ. 17.
   
      (4)  ΕΕ L 114 της 27.4.2006, σ. 9.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               Εφαρμογές που εξαιρούνται από την απαγόρευση που προβλέπει το άρθρο 4 παράγραφος 1
            
            
                        Εξαίρεση
                     
                     
                        Πεδίο εφαρμογής και ημερομηνίες εφαρμογής
                     
                  
                        1
                     
                     
                        Υδράργυρος σε (συμπαγείς) λαμπτήρες φθορισμού, σε ποσότητα που δεν υπερβαίνει (ανά καυστήρα):
                     
                     
                         
                     
                  
                        1(α)
                     
                     
                        Για σκοπούς γενικού φωτισμού < 30 W: 5 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 έως τις 31 Δεκεμβρίου 2012 επιτρέπεται να χρησιμοποιούνται 3,5 mg ανά καυστήρα· μετά τις 31 Δεκεμβρίου 2012 επιτρέπεται να χρησιμοποιούνται 2,5 mg ανά καυστήρα
                     
                  
                        1(β)
                     
                     
                        Για σκοπούς γενικού φωτισμού ≥ 30 W και < 50 W: 5 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 3,5 mg ανά καυστήρα
                     
                  
                        1(γ)
                     
                     
                        Για σκοπούς γενικού φωτισμού ≥ 50 W και < 150 W: 5 mg
                     
                     
                         
                     
                  
                        1(δ)
                     
                     
                        Για σκοπούς γενικού φωτισμού ≥ 150 W: 15 mg
                     
                     
                         
                     
                  
                        1(ε)
                     
                     
                        Για σκοπούς γενικού φωτισμού με λαμπτήρες κυκλικού ή τετραγωνικού σχήματος και διάμετρο σωλήνα ≤ 17 mm
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 7 mg ανά καυστήρα
                     
                  
                        1(στ)
                     
                     
                        Για ειδικούς σκοπούς: 5 mg
                     
                     
                         
                     
                  
                        2(α)
                     
                     
                        Υδράργυρος σε λαμπτήρες φθορισμού δύο καλύκων για σκοπούς γενικού φωτισμού, σε ποσότητα που δεν υπερβαίνει (ανά λαμπτήρα):
                     
                     
                         
                     
                  
                        2(α)(1)
                     
                     
                        Σε τριφωσφορικούς λαμπτήρες με συνήθη διάρκεια ζωής και διάμετρο σωλήνα < 9 mm (π.χ. T2): 5 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 4 mg ανά λαμπτήρα
                     
                  
                        2(α)(2)
                     
                     
                        Σε τριφωσφορικούς λαμπτήρες με συνήθη διάρκεια ζωής και διάμετρο σωλήνα ≥ 9 mm και ≤ 17 mm (π.χ. T5): 5 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 3 mg ανά λαμπτήρα
                     
                  
                        2(α)(3)
                     
                     
                        Σε τριφωσφορικούς λαμπτήρες με συνήθη διάρκεια ζωής και διάμετρο σωλήνα > 17 mm και ≤ 28 mm (π.χ. T8): 5 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 3,5 mg ανά λαμπτήρα
                     
                  
                        2(α)(4)
                     
                     
                        Σε τριφωσφορικούς λαμπτήρες με συνήθη διάρκεια ζωής και διάμετρο σωλήνα > 28 mm (π.χ. T12): 5 mg
                     
                     
                        Λήγει στις 31 Δεκεμβρίου 2012· μετά τις 31 Δεκεμβρίου 2012 επιτρέπεται να χρησιμοποιούνται 3,5 mg ανά λαμπτήρα
                     
                  
                        2(α)(5)
                     
                     
                        Σε τριφωσφορικούς λαμπτήρες μακράς διάρκειας ζωής (> 25 000 h): 8 mg
                     
                     
                        Λήγει στις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 5 mg ανά λαμπτήρα
                     
                  
                        2(β)
                     
                     
                        Υδράργυρος στους λοιπούς λαμπτήρες φθορισμού, σε ποσότητα που δεν υπερβαίνει (ανά λαμπτήρα):
                     
                     
                         
                     
                  
                        2(β)(1)
                     
                     
                        Σε γραμμικούς λαμπτήρες αλογονοφωσφορικών αλάτων με διάμετρο σωλήνα > 28 mm (π.χ. T10 και T12): 10 mg
                     
                     
                        Λήγει στις 13 Απριλίου 2012
                     
                  
                        2(β)(2)
                     
                     
                        Σε μη γραμμικούς λαμπτήρες (ανεξαρτήτως διαμέτρου): 15 mg
                     
                     
                        Λήγει στις 13 Απριλίου 2016
                     
                  
                        2(β)(3)
                     
                     
                        Σε μη γραμμικούς τριφωσφορικούς λαμπτήρες με διάμετρο σωλήνα > 17 mm (π.χ. T9)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 15 mg ανά λαμπτήρα
                     
                  
                        2(β)(4)
                     
                     
                        Σε λαμπτήρες για σκοπούς γενικού και ειδικού φωτισμού (π.χ. επαγωγικοί λαμπτήρες)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 15 mg ανά λαμπτήρα
                     
                  
                        3
                     
                     
                        Υδράργυρος σε λαμπτήρες φθορισμού ψυχρής καθόδου (cold cathode fluorescent lamps, CCFL) και σε λαμπτήρες φθορισμού εξωτερικού ηλεκτροδίου (external electrode fluorescent lamps, EEFL) για ειδικούς σκοπούς, σε ποσότητα που δεν υπερβαίνει (ανά λαμπτήρα):
                     
                     
                         
                     
                  
                        3(α)
                     
                     
                        Βραχείς λαμπτήρες (≤ 500 mm)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 3,5 mg ανά λαμπτήρα
                     
                  
                        3(β)
                     
                     
                        Μεσαίου μήκους λαμπτήρες (> 500 mm και ≤ 1 500 mm)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 5 mg ανά λαμπτήρα
                     
                  
                        3(γ)
                     
                     
                        Λαμπτήρες μεγάλου μήκους (> 1 500 mm)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 13 mg ανά λαμπτήρα
                     
                  
                        4(α)
                     
                     
                        Υδράργυρος σε λοιπούς λαμπτήρες εκκενώσεως χαμηλής πίεσης (ανά λαμπτήρα)
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 15 mg ανά λαμπτήρα
                     
                  
                        4(β)
                     
                     
                        Υδράργυρος σε λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα) σε λαμπτήρες με βελτιωμένο δείκτη χρωματικής απόδοσης Ra > 60:
                     
                     
                         
                     
                  
                        4(β)-I
                     
                     
                        P ≤ 155 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 30 mg ανά καυστήρα
                     
                  
                        4(β)-II
                     
                     
                        155 W < P ≤ 405 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 40 mg ανά καυστήρα
                     
                  
                        4(β)-III
                     
                     
                        P > 405 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 40 mg ανά καυστήρα
                     
                  
                        4(γ)
                     
                     
                        Υδράργυρος σε λοιπούς λαμπτήρες (ατμού) νατρίου υψηλής πίεσης για σκοπούς γενικού φωτισμού, σε ποσότητα που δεν υπερβαίνει (ανά καυστήρα):
                     
                     
                         
                     
                  
                        4(γ)-I
                     
                     
                        P ≤ 155 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 25 mg ανά καυστήρα
                     
                  
                        4(γ)-II
                     
                     
                        155 W < P ≤ 405 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 30 mg ανά καυστήρα
                     
                  
                        4(γ)-III
                     
                     
                        P > 405 W
                     
                     
                        Απεριόριστη χρήση έως τις 31 Δεκεμβρίου 2011· μετά τις 31 Δεκεμβρίου 2011 επιτρέπεται να χρησιμοποιούνται 40 mg ανά καυστήρα
                     
                  
                        4(δ)
                     
                     
                        Υδράργυρος σε λαμπτήρες (ατμού) υδραργύρου υψηλής πίεσης (High Pressure Mercury vapour, HPMV)
                     
                     
                        Λήγει στις 13 Απριλίου 2015
                     
                  
                        4(ε)
                     
                     
                        Υδράργυρος σε λαμπτήρες αλογονιδίων μετάλλων (metal halide, MH)
                     
                     
                         
                     
                  
                        4(στ)
                     
                     
                        Υδράργυρος σε λοιπούς λαμπτήρες εκκενώσεως για ειδικούς σκοπούς οι οποίοι δεν αναφέρονται ειδικά στο παρόν παράρτημα
                     
                     
                         
                     
                  
                        5(α)
                     
                     
                        Μόλυβδος στο γυαλί καθοδικών λυχνιών
                     
                     
                         
                     
                  
                        5(β)
                     
                     
                        Μόλυβδος στο γυαλί λαμπτήρων φθορισμού, σε ποσότητα που δεν υπερβαίνει 0,2 % κατά βάρος
                     
                     
                         
                     
                  
                        6(α)
                     
                     
                        Μόλυβδος ως συστατικό κραμάτων χάλυβα για μηχανουργική κατεργασία και επιψευδαργυρωμένου (γαλβανισμένου) χάλυβα, με κατά βάρος περιεκτικότητα σε μόλυβδο έως 0,35 %
                     
                     
                         
                     
                  
                        6(β)
                     
                     
                        Μόλυβδος ως συστατικό κραμάτων αλουμινίου για μηχανουργική κατεργασία, με κατά βάρος περιεκτικότητα σε μόλυβδο έως 0,4 %
                     
                     
                         
                     
                  
                        6(γ)
                     
                     
                        Κράματα χαλκού, με κατά βάρος περιεκτικότητα σε μόλυβδο έως 4 %
                     
                     
                         
                     
                  
                        7(α)
                     
                     
                        Μόλυβδος σε συγκολλητικά κράματα τύπου “υψηλής θερμοκρασίας τήξης” (δηλαδή κράματα μολύβδου με κατά βάρος περιεκτικότητα σε μόλυβδο τουλάχιστον 85 %)
                     
                     
                         
                     
                  
                        7(β)
                     
                     
                        Μόλυβδος σε συγκολλητικά κράματα για κολλήσεις για εξυπηρετητές (διακομιστές), συστήματα αποθήκευσης και συστήματα αποθήκευσης με συστοιχίες, εξοπλισμό υποδομής δικτύων για μεταγωγή, σηματοδοσία, διαβίβαση και διαχείριση δικτύου τηλεπικοινωνιών
                     
                     
                         
                     
                  
                        7(γ)-I
                     
                     
                        Ηλεκτρικά και ηλεκτρονικά κατασκευαστικά στοιχεία που περιέχουν μόλυβδο σε γυαλί ή κεραμικό πλην των διηλεκτρικών κεραμικών πυκνωτών, π.χ. πιεζοηλεκτρονικές διατάξεις, ή σε γυάλινη ή κεραμική μήτρα
                     
                     
                         
                     
                  
                        7(γ)-II
                     
                     
                        Μόλυβδος σε διηλεκτρικό κεραμικό πυκνωτών για ονομαστική τάση 125 V εναλλασσομένου ρεύματος ή 250 V συνεχούς ρεύματος ή υψηλότερη
                     
                     
                         
                     
                  
                        7(γ)-III
                     
                     
                        Μόλυβδος σε διηλεκτρικό κεραμικό πυκνωτών για ονομαστική τάση χαμηλότερη των 125 V εναλλασσομένου ρεύματος ή 250 V συνεχούς ρεύματος
                     
                     
                        Λήγει την 1η Ιανουαρίου 2013 και μετά την ημερομηνία αυτή επιτρέπεται να χρησιμοποιείται σε ανταλλακτικά ΗΗΕ που διατίθενται στην αγορά πριν την 1η Ιανουαρίου 2013
                     
                  
                        8(α)
                     
                     
                        Κάδμιο και οι ενώσεις του σε συσσωματωμένους (pellet) θερμικούς διακόπτες μιας χρήσης
                     
                     
                        Λήγει την 1η Ιανουαρίου 2012 και μετά την ημερομηνία αυτή επιτρέπεται να χρησιμοποιούνται σε ανταλλακτικά ΗΗΕ που διατίθενται στην αγορά πριν την 1η Ιανουαρίου 2012
                     
                  
                        8(β)
                     
                     
                        Κάδμιο και οι ενώσεις του σε ηλεκτρικές επαφές
                     
                     
                         
                     
                  
                        9
                     
                     
                        Εξασθενές χρώμιο ως αντιδιαβρωτικό του ψυκτικού συστήματος από ανθρακούχο χάλυβα στα ψυγεία απορρόφησης, έως ποσοστό 0,75 % κατά βάρος του ψυκτικού διαλύματος
                     
                     
                         
                     
                  
                        9(β)
                     
                     
                        Μόλυβδος σε περιβλήματα και δακτυλίους εδράνων για αεροσυμπιεστές που περιέχουν αντιψυκτικό και χρησιμοποιούνται σε εφαρμογές θέρμανσης, αερισμού, κλιματισμού και ψύξης (HVACR)
                     
                     
                         
                     
                  
                        11(α)
                     
                     
                        Μόλυβδος που χρησιμοποιείται σε συστήματα συζευκτήρων με ακίδες ενσφήνωσης τύπου C
                     
                     
                        Επιτρέπεται να χρησιμοποιείται σε ανταλλακτικά ΗΗΕ που διατίθενται στην αγορά πριν τις 24 Σεπτεμβρίου 2010
                     
                  
                        11(β)
                     
                     
                        Μόλυβδος που χρησιμοποιείται σε συστήματα συζευκτήρων με ακίδες ενσφήνωσης πλην του τύπου C
                     
                     
                        Λήγει την 1η Ιανουαρίου 2013 και μετά την ημερομηνία αυτή επιτρέπεται να χρησιμοποιείται σε ανταλλακτικά ΗΗΕ που διατίθενται στην αγορά πριν την 1η Ιανουαρίου 2013
                     
                  
                        12
                     
                     
                        Μόλυβδος ως υλικό επίστρωσης για τον δακτύλιο c του δομοστοιχείου θερμικής αγωγιμότητας (TCM)
                     
                     
                        Επιτρέπεται να χρησιμοποιείται σε ανταλλακτικά ΗΗΕ που διατίθενται στην αγορά πριν τις 24 Σεπτεμβρίου 2010
                     
                  
                        13(α)
                     
                     
                        Μόλυβδος σε λευκό γυαλί που χρησιμοποιείται για οπτικές εφαρμογές
                     
                     
                         
                     
                  
                        13(β)
                     
                     
                        Κάδμιο και μόλυβδος σε γυαλί φίλτρων και γυαλί που χρησιμοποιείται για πρότυπα συντελεστή ανάκλασης
                     
                     
                         
                     
                  
                        14
                     
                     
                        Μόλυβδος σε συγκολλητικά κράματα για κολλήσεις αποτελούμενα από περισσότερα των δύο στοιχείων για σύνδεση μεταξύ των ακροδεκτών και του πακέτου των μικροεπεξεργαστών, με περιεκτικότητα σε μόλυβδο άνω του 80 % και κάτω του 85 % κατά βάρος
                     
                     
                        Λήγει την 1η Ιανουαρίου 2011 και μετά την ημερομηνία αυτή επιτρέπεται να χρησιμοποιείται σε ανταλλακτικά ΗΗΕ που διατίθενται στην αγορά πριν την 1η Ιανουαρίου 2011
                     
                  
                        15
                     
                     
                        Μόλυβδος σε συγκολλητικά κράματα με σκοπό την ολοκλήρωση εκμεταλλεύσιμης ηλεκτρικής σύνδεσης μεταξύ μήτρας και φορέα ημιαγωγού σε μονολιθικά (flip chip) ολοκληρωμένα κυκλώματα
                     
                     
                         
                     
                  
                        16
                     
                     
                        Μόλυβδος σε ευθύγραμμους λαμπτήρες πυράκτωσης με περίβλημα επικαλυμμένο με πυριτική ένωση
                     
                     
                        Λήγει την 1η Σεπτεμβρίου 2013
                     
                  
                        17
                     
                     
                        Αλογονούχος μόλυβδος ως παράγων ακτινοβόλησης σε λαμπτήρες εκκενώσεως υψηλής έντασης (HID) που χρησιμοποιούνται σε επαγγελματικές εφαρμογές της φωτογραφικής αναπαραγωγής
                     
                     
                         
                     
                  
                        18(α)
                     
                     
                        Μόλυβδος ως ενεργοποιητής στη φθορίζουσα σκόνη (περιεκτικότητα σε μόλυβδο 1 % κατά βάρος ή μικρότερη) λαμπτήρων εκκένωσης, εφόσον χρησιμοποιούνται ως λαμπτήρες ειδικών εφαρμογών που περιέχουν φωσφορίζουσες ουσίες όπως η SMS [(Sr,Ba)2MgSi2O7:Pb] για αναπαραγωγή με εκτύπωση diazo, στη λιθογραφία, σε παγίδες εντόμων, φωτοχημικές διεργασίες και διεργασίες στερεοποίησης
                     
                     
                        Λήγει την 1η Ιανουαρίου 2011
                     
                  
                        18(β)
                     
                     
                        Μόλυβδος ως ενεργοποιητής στη φθορίζουσα σκόνη (περιεκτικότητα σε μόλυβδο 1 % κατά βάρος ή μικρότερη) λαμπτήρων εκκένωσης, εφόσον χρησιμοποιούνται ως λάμπες σολάριουμ που περιέχουν φωσφορίζουσες ουσίες όπως η BSP (BaSi2O5:Pb)
                     
                     
                         
                     
                  
                        19
                     
                     
                        Μόλυβδος με τη μορφή PbBiSn-Hg και PbInSn-Hg σε ειδικές συστάσεις ως κύριο αμάλγαμα και με τη μορφή PbSn-Hg ως επικουρικό αμάλγαμα σε πολύ συμπαγείς λαμπτήρες εξοικονόμησης ενέργειας (ESL)
                     
                     
                        Λήγει την 1η Ιουνίου 2011
                     
                  
                        20
                     
                     
                        Οξείδιο μολύβδου σε γυαλί που χρησιμοποιείται για τη συνένωση των εμπρόσθιων και οπίσθιων υποστρωμάτων σε επίπεδους λαμπτήρες φθορισμού που χρησιμοποιούνται σε οθόνες υγρών κρυστάλλων (LCD)
                     
                     
                        Λήγει την 1η Ιουνίου 2011
                     
                  
                        21
                     
                     
                        Μόλυβδος και κάδμιο σε τυπογραφικές μελάνες για τη σμάλτωση βοριοπυριτικού γυαλιού ή κοινού γυαλιού
                     
                     
                         
                     
                  
                        23
                     
                     
                        Μόλυβδος σε φινιρίσματα κατασκευαστικών στοιχείων λεπτού (μικρού) βήματος 0,65 mm κατ’ ανώτατο όριο
                     
                     
                        Επιτρέπεται να χρησιμοποιείται σε ανταλλακτικά ΗΗΕ που θα διατεθούν στην αγορά πριν τις 24 Σεπτεμβρίου 2010
                     
                  
                        24
                     
                     
                        Μόλυβδος σε συγκολλητικά κράματα για ετερογενή συγκόλληση σε μηχανικά κατεργασμένες δισκοειδείς και επίπεδες συστοιχίες διάτρητων κεραμικών πολυστρωματικών πυκνωτών
                     
                     
                         
                     
                  
                        25
                     
                     
                        Οξείδιο του μολύβδου σε οθόνες SED (απεικόνιση με επιφανειακή αγωγιμότητα προκαλούμενη από εκπομπή ηλεκτρονίων) χρησιμοποιούμενο σε δομικά στοιχεία, ιδίως στο στεγανωτικό υαλότριμμα και δακτύλιο υαλοτρίμματος
                     
                     
                         
                     
                  
                        26
                     
                     
                        Οξείδιο του μολύβδου στο γυάλινο περίβλημα των λαμπτήρων ιώδους-μελανού φωτός (BLB)
                     
                     
                        Λήγει την 1η Ιουνίου 2011
                     
                  
                        27
                     
                     
                        Κράματα μολύβδου ως συγκολλητικά κράματα για μορφοτροπείς που χρησιμοποιούνται σε μεγάφωνα υψηλής ισχύος (που έχουν σχεδιαστεί για να λειτουργούν πολλές ώρες σε στάθμη ακουστικής ισχύος 125 dB SPL και άνω)
                     
                     
                        Έληξε στις 24 Σεπτεμβρίου 2010
                     
                  
                        29
                     
                     
                        Μόλυβδος σε κρύσταλλα, όπως ορίζονται στο παράρτημα Ι (κατηγορίες 1, 2, 3 και 4) της οδηγίας 69/493/ΕΟΚ του Συμβουλίου (1)
                        
                     
                     
                         
                     
                  
                        30
                     
                     
                        Κράματα καδμίου ως ηλεκτρικοί/μηχανικοί σύνδεσμοι συγκόλλησης των ηλεκτρικών αγωγών οι οποίοι είναι τοποθετημένοι απευθείας στο φωνητικό πηνίο των μορφοτροπέων που χρησιμοποιούνται στα μεγάφωνα υψηλής ισχύος με στάθμες ηχητικής πίεσης τουλάχιστον 100 dB (A)
                     
                     
                         
                     
                  
                        31
                     
                     
                        Μόλυβδος σε συγκολλητικά υλικά που χρησιμοποιούνται σε επίπεδους λαμπτήρες φθορισμού δίχως υδράργυρο (που χρησιμοποιούνται, για παράδειγμα, σε οθόνες υγρών κρυστάλλων, διακοσμητικά φωτιστικά ή σε βιομηχανικές εφαρμογές φωτισμού)
                     
                     
                         
                     
                  
                        32
                     
                     
                        Οξείδια μολύβδου σε στεγανωτικό υαλότριμμα για παράθυρα πηγών λέιζερ αργού και κρυπτού
                     
                     
                         
                     
                  
                        33
                     
                     
                        Μόλυβδος σε συγκολλητικά κράματα για ετερογενή συγκόλληση λεπτών καλωδίων χαλκού διαμέτρου έως και 100 μm στους μετασχηματιστές ισχύος
                     
                     
                         
                     
                  
                        34
                     
                     
                        Μόλυβδος σε μεταλλοκεραμικούς πυκνωτές ποτενσιομέτρων
                     
                     
                         
                     
                  
                        36
                     
                     
                        Υδράργυρος που χρησιμεύει ως αναστολέας καθοδικού ψεκασμού σε οθόνες πλάσματος συνεχούς ρεύματος, με συγκέντρωση υδραργύρου έως και 30 mg ανά οθόνη
                     
                     
                        Έληξε την 1η Ιουλίου 2010
                     
                  
                        37
                     
                     
                        Μόλυβδος στη στοιβάδα επίστρωσης διόδων υψηλής τάσης από γυαλί με βορικό ψευδάργυρο
                     
                     
                         
                     
                  
                        38
                     
                     
                        Κάδμιο και οξείδιο του καδμίου σε παχύστρωμες πάστες που χρησιμοποιούνται στο οξείδιο του βηρυλλίου που είναι συνδεδεμένο με αλουμίνιο
                     
                     
                         
                     
                  
                        39
                     
                     
                        Κάδμιο σε II-VI LED μετατροπής χρώματος (< 10 μg Cd ανά mm2 φωτοεκπέμπουσας επιφάνειας) προς χρήση σε συστήματα στερεάς κατάστασης για φωτισμό και απεικόνιση
                     
                     
                        Λήγει την 1η Ιουλίου 2014
                     
                  
               Σημείωση: Για τους σκοπούς του άρθρου 5 παράγραφος 1 στοιχείο α) της οδηγίας 2002/95/ΕΚ, γίνεται ανεκτή μέγιστη συγκέντρωση 0,1 % κατά βάρος σε ομογενή υλικά για τον μόλυβδο, τον υδράργυρο, το εξασθενές χρώμιο τα πολυβρωμοδιφαινύλια (PBB) και τους πολυβρωμο-διφαινυλαιθέρες (PBDE) και 0,01 % κατά βάρος σε ομογενή υλικά για το κάδμιο.»
         
      
      
         (1)  ΕΕ L 326 της 29.12.1969, σ. 36.